Groot reën nie vir Goliat 'n seën
Die Goliat van Gat-pampoenfees is op 24 Maart in Silverton gehou en die wenner was Hugo le Roux met 'n pampoen van 313 kg. Daar was pret vir die hele gesin met verskeie kompetisies soos 'n pampoenpitspoeg-, pampoen-uitsny- en 'n pampoen-dra-kompetisie. Verskeie kunstenaars het opgetree.
Hugo le Roux het die eerste plek gewen met sy pampoen van 313 kg
Laatsomer se baie reën was nie goed vir pampoene nie en die Montana-gebaseerde Hugo se wenpampoen was meer as 200 kg ligter as die 556 kg bielie waarmee hy verlede jaar die Suid-Afrikaanse rekord opgestel het.
Marieta Nel het tweede plek verower met 'n pampoen van 279 kg en Wicus Lampbrecht was in die derde plek met 'n pampoen van 263 kg.